*ΕΝΟΤΗΤΑ 11 ( ΠΑΙΧΝΙΔΙΑ)*

Παιδιά, ήρθε η ώρα να δούμε λίγο την επόμενη ενότητα στο μάθημα της Γλώσσας! Αυτό δε σημαίνει πως, όταν γυρίσουμε στο σχολείο, δεν θα ασχοληθούμε πάλι με τα μαθήματα αυτά! Θα τα ξανακάνουμε από κοντά, αλλά θα μας έχει βοηθήσει το γεγονός ότι δεν θα τα βλέπουμε πρώτη φορά!

Στόχος του πρώτου μαθήματος της Ενότητας αυτής είναι να κατανοήσουμε το κείμενο και να θυμηθούμε τις εγκλίσεις ( Οριστική, Υποτακτική και Προστακτική) και τον συλλαβισμό των λέξεων!

Αυτό που πρέπει να κάνουμε είναι το εξής:

1. Διαβάζουμε πολύ προσεκτικά το κείμενο της Γλώσσας «Παραδοσιακά Παιχνίδια» στη σελίδα 70 του σχολικού βιβλίου. Δε νομίζω πως θα βρείτε άγνωστες λέξεις στο συγκεκριμένο κείμενο, αν όμως βρείτε, μπορείτε να ψάξετε στο λεξικό σας τη σημασία τους.
2. Αφού κατανοήσετε το κείμενο, κάνετε τις ασκήσεις 1 και 2 στη σελίδα 71. Στην άσκηση 1 σημειώνετε Σ ή Λ στις προτάσεις που σχετίζονται με το κείμενο. Στην άσκηση 2 ξαναγράφετε μόνο τις σωστές προτάσεις της άσκησης 1 με σειρά. Έτσι θα έχετε συγκεντρώσει τους σωστούς κανόνες του παιχνιδιού.
3. Συνεχίζουμε με την θεωρία για τις εγκλίσεις, σελίδα 71 και 72. Αφού τη διαβάσουμε με προσοχή, κάνουμε την άσκηση 3 στη σελίδα 73, η οποία στηρίζεται στο κείμενο της σελίδας 72, όπου συμπληρώνουμε στο πινακάκι τις υπόλοιπες εγκλίσεις. Στη συνέχεια, κάνουμε και την άσκηση 4 στη σελίδα 73, όπου πρέπει να ξαναγράψουμε τους κανόνες του παιχνιδιού που είναι στο πλαίσιο σε προστακτική έγκλιση. Σας δίνεται η αρχή ,η οποία θα σας βοηθήσει.

Όποιος δεν θυμάται τις εγκλίσεις , μπορεί να ανατρέξει στο τετράδιό μας να τις βρει ή να πατήσει στον παρακάτω σύνδεσμο , όπου θα τις βρει στο βιβλίο Γραμματικής.

Εγκλίσεις : [http://ebooks.edu.gr/modules/ebook/show.php/DSDIM-F102/580/3791,16619/](http://ebooks.edu.gr/modules/ebook/show.php/DSDIM-F102/580/3791%2C16619/)

Κλίση: [http://ebooks.edu.gr/modules/ebook/show.php/DSDIM-F102/580/3791,16622/](http://ebooks.edu.gr/modules/ebook/show.php/DSDIM-F102/580/3791%2C16622/)

(εδώ για να δείτε τις υπόλοιπες κλίσεις, πατήστε το βελάκι πάνω δεξιά να αλλάξει η σελίδα στη Γραμματική)

1. Τέλος, διαβάστε τους κανόνες συλλαβισμού στη σελίδα 74 και κάντε την άσκηση 5 που ακολουθεί.

Αυτές τις ασκήσεις δεν χρειάζεται να μου τις στείλετε σε φωτογραφία για να κάνουμε διόρθωση. Αφού τα μαθήματα αυτά θα τα επαναλάβουμε στην τάξη, θα τις διορθώσουμε όλοι μαζί τότε στα πλαίσια της επανάληψης. Θα ήθελα όμως να τις έχετε κάνει όλοι, ώστε ο χρόνος μας να χρησιμοποιηθεί μόνο για διορθώσεις! Καλό θα είναι μέχρι την Τετάρτη να τις έχετε ολοκληρώσει όλοι, γιατί τότε θα σας δώσω καινούριες εργασίες!

Οποιαδήποτε απορία έχετε, μη διστάσετε να με ρωτήσετε!!

Καλή μελέτη!!!